The Modern Lovers

The Modern Lovers bola americká alternatívne protopunková skupina, pochádzajúca zo štátu Massachusetts.

Vznikla v roku 1970 a jej klasickú zostavu tvorili spevák a gitarista Jonathan Richman, basgitarista Ernie Brooks, klávesista Jerry Harrison a bubeník David Robinson. Svoj prvý štúdiový album, jednoducho nazvaný The Modern Lovers skupina nahrala v období rokov 1971 až 1973 a producentom nahrávok bol John Cale zo skupiny The Velvet Underground, ktorá patrila k najväčším vzorom skupiny The Modern Lovers.

Pôvodná skupina sa rozpadla v roku 1973 a jej debutový album vyšiel až o tri roky neskôr. Práve v roku 1976 bola skupina, tentoraz pod názvom Jonathan Richman and the Modern Lovers, obnovená a v pozmenenej zostave vystupovala a vydávala albumy až do roku 1988.

 Externé odkazy 
 The Modern Lovers na Allmusic
 Zdroj 

Kategória:Rockové hudobné skupiny USA
Kategória:Garagerockové hudobné skupiny
Kategória:Hudobné skupiny z 1970